Unionin yleisen tuomioistuimen tuomio (ensimmäinen jaosto) 29.4.2015 –

National Iranian Gas Company vastaan neuvosto

(asia T‑9/13)

”Yhteinen ulko- ja turvallisuuspolitiikka — Iraniin kohdistetut rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Lainvastaisuusväite — Oikeudellinen virhe — Oikeasuhteisuus — Omaisuudensuoja — Neuvoston toimivalta — Perusteluvelvollisuus — Puolustautumisoikeudet — Toteutettujen rajoittavien toimenpiteiden uudelleentarkastelu — Oikeus tehokkaaseen oikeussuojaan — Arviointivirhe)”

1. Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Päätös varojen jäädyttämisestä — Laillisuutta koskeva tuomioistuinvalvonta — Ulottuvuus — Päätöksen 2010/413 20 artiklan 1 kohdan c alakohdan ja päätöksen 2012/635 1 artiklan 8 kohdan soveltamisalan ulkopuolelle jääminen (SEU 29 artikla; SEUT 263 artiklan neljäs kohta ja SEUT 275 artiklan toinen kohta; neuvoston päätöksen 2010/413/YUTP 20 artiklan 1 kohdan c alakohta ja neuvoston päätöksen 2012/635/YUTP 1 artiklan 8 kohta) (ks. 27–30 kohta)

2. Kumoamiskanne — Tutkittavaksi ottamisen edellytykset — Oikeussuojan tarve — Luonnolliset henkilöt tai oikeushenkilöt — Suoraan ja erikseen luonnollisia henkilöitä tai oikeushenkilöitä koskevat toimet — Kanne toimesta, jolla on kohdistettu kantajaan rajoittavia toimenpiteitä — Julkinen yksikkö, joka vetoaa perusoikeussuojaan ja perusoikeuksiin liittyviin takeisiin — Kysymys ei ole perusteen tutkittavaksi ottamisen edellytyksistä vaan sitä, onko se perusteltu (SEUT 263 artiklan neljäs kohta ja SEUT 275 artiklan toinen kohta; neuvoston päätös 2012/635/YUTP; neuvoston asetus N:o 945/2012) (ks. 32 ja 33 kohta)

3. Euroopan unionin oikeus — Perusoikeudet — Henkilöllinen soveltamisala — Oikeushenkilöt, jotka ovat kolmansien valtioiden ilmentymiä — Kuuluminen soveltamisalaan — Kolmannen valtion velvollisuudella noudattaa perusoikeuksia sen omalla alueella ei ole merkitystä (Euroopan unionin perusoikeuskirjan 17, 41 ja 47 artikla) (ks. 37, 39, 41 ja 42 kohta)

4. Euroopan unioni — Toimielinten toimien laillisuuden tuomioistuinvalvonta — Iraniin kohdistetut rajoittavat toimenpiteet — Ydinaseiden levittämistä vastaan toteutetut toimenpiteet — Valvonnan laajuus — Yleisiin sääntöihin rajoitettu valvonta — Valvonta ulottuu tosiseikkojen arviointiin ja todisteiden tarkasteluun tiettyihin yhteisöihin sovellettavien toimien osalta (SEU 29 artikla; SEUT 215 artiklan 2 kohta ja SEUT 275 artiklan toinen kohta; Euroopan unionin perusoikeuskirjan 47 artikla; neuvoston päätöksen 2010/413/YUTP 20 artiklan 1 kohdan c alakohta; neuvoston asetuksen N:o 267/2012 23 artiklan 2 kohdan d alakohta) (ks. 56, 57 ja 148–151 kohta)

5. Euroopan unioni — Toimielinten toimien laillisuuden tuomioistuinvalvonta — Iraniin kohdistetut rajoittavat toimenpiteet — Ydinaseiden leviämisen estämisen yhteydessä toteutetut toimenpiteet — Valvonnan laajuus — Yleisiin sääntöihin rajoitettu valvonta — Rajoittavien toimenpiteiden hyväksymisperusteet — Tuki Iranin hallitukselle — Ulottuvuus — Oikeusvarmuuden periaatteen, joka edellyttää oikeussääntöjen vaikutusten selkeyttä, tarkkuutta ja ennustettavuutta, kunnioittaminen (Neuvoston päätöksen 2010/413/YUTP 20 artiklan 1 kohdan c alakohta, neuvoston päätöksen 2012/35/YUTP johdanto-osan 13 perustelukappale ja neuvoston päätöksen 2012/635/YUTP johdanto-osan 16 perustelukappale; neuvoston asetuksen N:o 267/2012 23 artiklan 2 kohdan d alakohta) (ks. 57–62, 65–67 ja 71 kohta)

6. Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen ja elimien varojen jäädyttäminen — Omistusoikeuden ja oikeuden harjoittaa vapaasti taloudellista toimintaa rajoittaminen — Suhteellisuusperiaatetta ei ole loukattu (Neuvoston päätöksen 2010/413/YUTP 20 artiklan 1 kohdan c alakohta, neuvoston päätöksen 2012/35/YUTP johdanto-osan 13 perustelukappale ja neuvoston päätöksen 2012/635/YUTP 1 artiklan 8 kohta; neuvoston asetuksen N:o 267/2012 23 artiklan 2 kohdan d alakohta) (ks. 60, 74, 75 ja 173–177 kohta)

7. Yhteinen ulko- ja turvallisuuspolitiikka — Unionisopimuksen yhteydessä tehty päätös — SEUT 215 artiklan 2 kohdassa asetetut menettelylliset edellytykset — Soveltumattomuus (SEU 29 artikla; SEUT 215 artiklan 2 kohta; päätös 2012/635/YUTP) (ks. 82 ja 84 kohta)

8. Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen ja elimien varojen jäädyttäminen — Neuvoston toimivalta turvautua SEUT 215 artiklaan perustuvien rajoittavien toimenpiteiden osalta SEUT 291 artiklan 2 kohdassa säädettyyn menettelyyn (SEUT 215 artikla ja SEUT 291 artiklan 2 kohta; neuvoston asetuksen N:o 267/2012 23 artiklan 2 kohta) (ks. 88–90 kohta)

9. Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Ydinaseiden leviämisen estämisen yhteydessä toteutetut toimenpiteet — Menettely, joka koskee merkitsemistä varojen ja taloudellisten resurssien jäädyttämisen kohteena olevien henkilöiden ja yhteisöjen luetteloon — Oikeusperustan valinta — Asetus N:o 267/2012 — SEUT 291 artiklassa asetettujen edellytysten noudattaminen (SEU 24 artiklan 1 kohdan toinen alakohta, SEU 29 artikla ja SEU 31 artiklan 1 kohta; SEUT 215 artikla ja SEUT 291 artiklan 2 kohta; neuvoston päätöksen 2010/413/YUTP liite II; neuvoston asetuksen N:o 267/2012 23 artiklan 2 kohta ja 46 artiklan 2 kohta) (ks. 92–97 ja 102 kohta)

10. Toimielinten säädökset, päätökset ja muut toimet — Perustelut — Perusteluvelvollisuuden laajuus — Iraniin kohdistetut rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen ja elimien varojen jäädyttäminen — Päätös, joka on tehty asianomaiselle tutussa asiayhteydessä, minkä vuoksi asianomainen pystyy ymmärtämään itseensä kohdistuvan toimenpiteen ulottuvuuden — Suppeiden perustelujen hyväksyttävyys (SEUT 296 artiklan toinen kohta; neuvoston päätös 2012/635/YUTP; neuvoston asetus N:o 945/2012) (ks. 105–110 ja 115–120 kohta)

11. Euroopan unionin oikeus — Periaatteet — Puolustautumisoikeudet — Iraniin kohdistetut rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen ja elimien varojen jäädyttäminen — Oikeus tutustua asiakirjoihin edellyttää sitä koskevan pyynnön esittämistä neuvostolle (Neuvoston päätös 2012/635/YUTP; neuvoston asetus N:o 945/2012) (ks. 126 kohta)

12. Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen ja elimien varojen jäädyttäminen — Neuvoston velvollisuuden tarkastaa nämä toimenpiteet uudelleen säännöllisin väliajoin rikkomisella ei ole vaikutusta näiden toimenpiteiden pätevyyteen — Edellytykset — Uudelleentarkastamisvelvollisuuden noudattaminen ja haitallisten vaikutusten puuttuminen kyseisen yhteisön tilanteeseen (Neuvoston päätöksen 2010/413/YUTP 26 artiklan 3 kohta; neuvoston asetuksen N:o 267/2012 46 artiklan 6 kohta) (ks. 133–135, 137–140, 142 ja 143 kohta)

Aihe

Yhtäältä vaatimus Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annetun neuvoston päätöksen 2012/635/YUTP (EUVL L 282, s. 58) 1 artiklan 8 kohdan osittaisesta kumoamisesta ja toisaalta vaatimus päätöksen 2012/635, Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annetun neuvoston täytäntöönpanoasetuksen (EU) N:o 945/2012 (EUVL L 282, s. 16) kumoamisesta sekä neuvoston 14.3.2014 päivätyllä kirjeellä tiedoksi antaman päätöksen kumoamisesta siltä osin kuin kyse on kantajan nimen merkitsemisestä Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) liitteessä II olevaan luetteloon ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) liitteessä IX olevaan luetteloon

Ratkaisu

1) Kanne hylätään.